**ปียัตซาอูนีรีย์** (โรมาเนีย: *Piața Unirii*; "จัตุรัสสหภาพ") หรือ **ปียัตซาดอมูลุย** (*Piața Domului*; "จัตุรัสโดม") เป็นจัตุรัสในเมืองตีมีชออารา ประเทศโรมาเนีย โดยเป็นจัตุรัสที่เก่าแก่ที่สุดของเมือง ตั้งชื่อเพื่อเชิดชูเกียรติกองทัพโรมาเนียที่แปรทัพเข้ามายังตีมีชออาราเมื่อวันที่ 3 สิงหาคม 1919 และจัดตั้งการปกครองของโรมาเนียขึ้น ถือเป็นขั้นตอนสุดท้ายของการรวมบานัตเข้ากับโรมาเนีย ชื่อเดิมของจัตุรัสคือ **ปียัตซาลอซอนซี** (*Piața Losonczy*; "จัตุรัสโลโชนด์ซี") ตั้งชื่อตามเคานต์อิชต์วาน โลโชนด์ซี ผู้ถูกชาวเติร์กสังหารในปี 1552 เมื่อครั้งป้อมปราการแห่งตีมีชออาราถูกยึดครอง

ประวัติศาสตร์
-------------

กองทัพของโรมาเนียแปรทัพเข้าจัตุรัสเมื่อ 3 สิงหาคม 1919
กระทั่งถึงปี 1716 จัตุรัสถูกตัดผ่ากลางจากมุมตะวันตกเฉียงเหนือสู่มุมตะวันออกเฉียงใต้จากการขุดสนามเพลาะของป้อมปราการตุรกี แนวคิดในการสร้างจัตุรัสรูปสี่เหลี่ยมขึ้นในทางตอนเหนือของป้อมปราการเริ่มมีขึ้นในปี 1733 กระทั่งปี 1740 สนามเพลาะของชาวเติร์กจึงเริ่มถูกทำลายทิ้ง ร่องในพื้นถูกเติมเต็มด้วยดิน และพื้นที่ถูกปูทับด้วยหินทางเท้า ชิ้นส่วนสุดท้ายของป้อมปราการอยู่ในจัตุรัสจนถึงปี 1745–1746

หลังการย้ายอาสนวิหารของสังฆมณฑลเซนาดจากแซแก็ดมาตีมีชออารา ทำให้สังฆมณฑลต้องสร้างอาคารอาสนวิหารหลังใหม่ขึ้น ซึ่งคืออาสนวิหารที่ปัจจุบันเรียกในชื่อ "โดมคาทอลิก" เริ่มสร้างในปี 1736 และแล้วเสร็จใน 38 ปีให้หลัง ส่วนอาสนวิหารของเซอร์เบีย สร้างขึ้นตามสถาปัตยกรรมบาโรก ในปี 1745–1748 สมัยเกออร์กิเย ปอปอวิช มุขนายกออร์ทอดอกซ์เซอร์เบียแห่งตีมีชออารา ส่วนอาคารที่ว่าการแคว้น (Prefecture) หลังเดิม ซึ่งปัจจุบันคือ "วังบาโรก" สร้างขึ้นในปี 1754 เพื่อเริ่มแรกใช้งานเป็นที่ว่าการของรัฐบาลของบานัต ในปี 1788 ได้มีการสิ่งปลูกสร้างปิดส่วนทางใต้ของโดมคาทอลิก ทำให้จัตุรัสถูกล้อมด้วยอาคารอย่างสมบูรณ์

ในปลายปี 1903 มีการตัดสินใจย้ายตลาดอาหารและสัตว์จากจัตุรัสเสรีภาพมาที่จัตุรัสนี้ พื้นที่ตลาดในจัตุรัสนี้ให้บริการเรื่อยมาจนถึงปี 1969 จัตุรัสได้รับการออกแบบสร้างใหม่ให้เป็นสถาปัตยกรรมฟื้นฟูบาโรก ระหว่างปี 1988–1989 โดยสถาปนิกเชร์บัน สตูร์ดซา

อาคารโดยรอบ
-----------

อาคารสำคัญที่ล้อมรอบจัตุรัสตามเข็มนาฬิกาจากทางตะวันออก ได้แก่:

* อาสนวิหารโรมันคาทอลิก
* ธนาคารสเวเบียน (Swabian)
* บ้านเปรนแนร์ (Prenner House)
* วังบาโรก (Baroque Palace)
* บ้านบรืก (Brück House)
* บ้านทหารม้าสามนาย (Three Hussars) และบ้านช้าง
* อดีตธนาคารดิสเกาต์ (Discount Bank)
* วังสันตปาปาคริสตจักรออร์ทอดอกซ์เซอร์เบีย (Serbian Orthodox Episcopal Palace)
* อาสนวิหารออร์ทอดอกซ์เซอร์เบีย (Serbian Orthodox Cathedral)
* บ้านชุมชนเซอร์เบีย (Serbian Community House)
* อดีตค่ายทหารฟรังซ์ ยอเซฟ (Franz Joseph Barracks)
* บ้านสิงโต (House with Lions)
* โรงเรียนมัธยมนิคโคเลาส์ เลเนา (Nikolaus Lenau High School)
* แถวบ้านพักสงฆ์ (Clergy's Houses) สี่หลัง

อ้างอิง
-------

1. ↑
2. 1 2  "Piețele de poveste ale Timișoarei. Centrul istoric, unic în România". *TION*. 28 December 2015.
3. 1 2 3  "Piața Unirii". *Timisoara-Info.ro*. คลังข้อมูลเก่าเก็บจากแหล่งเดิมเมื่อ 2014-10-06. สืบค้นเมื่อ 2023-02-09.
4. 1 2 3 4 5  Junie, Aurelia; Opriș, Mihai (2011). "Zone construite protejate". *Primăria municipiului Timișoara*. pp. 42–43.
5. ↑  "Православна српска саборна црква у Темишвару" (PDF). *Digitalna biblioteka Srba u Rumuniji*. 2010.
6. ↑  Pascu, Ștefan (1969). *Timișoara. Pagini din trecut și de azi*. Consiliul Popular al municipiului Timișoara. p. 389.

วิกิมีเดียคอมมอนส์มีสื่อที่เกี่ยวข้องกับ **Union Square, Timișoara**